**Haustfundur Frjálsíþróttaráðs HSK, haldinn 3. desember 2018, kl. 20, í Selinu Selfossi.**

* **Fundarsetning.**
* Guðmunda Ólafsdóttir formaður setti fundinn og bauð fundargesti velkomna. Stakk uppá sjálfri sér sem fundarstjóra og Helga S. Haraldssyni sem fundarritara. Var það samþykkt.
* **Fundargerð aðalfundar.**
* Fundargerð síðasta aðalfundar upplesin og samþykkt.
* **Fjárhagsstaða.**
* Lagt fram 11 mánaða uppgjör sem Engilbert Olgeirsson kynnti og fór yfir. Rekstur ráðsins á áætlun og stefnir í það til loka ársins.
* **Mótahald.**
* Kynnt voru þau mót sem framundan eru í vetur og næsta sumar. Héraðsmótin verða í janúar í Kaplakrika í Hafnarfirði. HSK hefur fengið það verkefni að sjá um MÍ 15-22 ára næsta sumar á Selfossi. Stjórn falið að skipa undirbúningsnefnd.
* **Önnur mál.**
* Þjálfarar HSK/Selfoss fengu á uppskeruhátið FRÍ, hvatningarverðlaun þjálfara 19 ára og yngri.
* Keyptir verða gulir bolir fyrir keppendur HSK/Selfoss á MÍ mótum næsta árs. Þeir verða vandaðri en áður og seldir á 1000,- kr.
* Helgi sagði frá væntanlegri inniaðstöðu fyrir frjálsar í nýju fjölnotahúsi á Selfossvelli.

Fundi slitið kl. 21:08

Helgi Sigurður Haraldsson fundarritari.